প্রদীপ সরকার (পরিচালক)
প্রদীপ সরকার (৩০ এপ্রিল ১৯৫৫ - ২৪ মার্চ ২০২৩) একজন ভারতীয় চলচ্চিত্র পরিচালক, চিত্রনাট্যকার ও বিজ্ঞাপন নির্মাতা। তিনি পরিণীতা (২০০৫) চলচ্চিত্র পরিচালনার জন্য সর্বাধিক পরিচিত। এই চলচ্চিত্রের জন্য তিনি পরিচালকের শ্রেষ্ঠ অভিষেক চলচ্চিত্র বিভাগে ইন্দিরা গান্ধী পুরস্কার অর্জন করেন এবং শ্রেষ্ঠ পরিচালক বিভাগে ফিল্মফেয়ার পুরস্কারের মনোনয়ন লাভ করেন। এছাড়া তিনি লাগা চুনরি মেঁ দাগ (২০০৭) ও মর্দানি (২০১৪) চলচ্চিত্র পরিচালনা করেন।